钦定古今图书集成/明伦汇编/闺媛典/第071卷 > 郭青儿
## 钦定古今图书集成/明伦汇编/闺媛典/第071卷 > 郭青儿

按《徐州志》：“郭青儿，汉台里人郭端女。年十八，许配里
人王成。一日，成与邻人竞计欲自死，乃诣青儿求一
相见，拒之。求至再三，终不许。成归自经。青儿闻之，痛
哭不食，母觉防甚严。及成将就窆，欲往送丧，父母不
许，乃绐母求面羹，母入厨良久，遂自经死。县令率僚
属往吊，令与成合殡。寻达于督学御史，立石表其墓。”